PROIECT DE BUGET RECTIFICATIV NR. 4 LA BUGETUL GENERAL 2013 SITUAȚIA CHELTUIELILOR PE SECȚIUNI Secțiunea III - Comisia Secțiunea IV – Curtea de Justiție a Uniunii Europene /* COM/2013/0254 final - 2013/ () */





PROIECT DE BUGET RECTIFICATIV NR. 4 LA BUGETUL GENERAL 2013 SITUAȚIA CHELTUIELILOR PE SECȚIUNI Secțiunea III - Comisia Secțiunea IV – Curtea de Justiție a Uniunii Europene Având în vedere: – Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a, – Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii[1], în special articolul 41, – bugetul general al Uniunii Europene pentru exercițiul financiar 2013, adoptat la 12 decembrie 2012[2], – proiectul de buget rectificativ nr. 1/2013[3], adoptat la 18 martie 2013, – proiectul de buget rectificativ nr. 2/2013[4], adoptat la 27 martie 2013, – proiectul de buget rectificativ nr. 3/2013[5], adoptat la 15 aprilie 2013, Comisia Europeană prezintă autorității bugetare proiectul de buget rectificativ nr. 4 la bugetul 2013. MODIFICĂRI LA SITUAȚIA VENITURILOR ȘI A CHELTUIELILOR PE SECȚIUNI Modificările la situația veniturilor și a cheltuielilor pe secțiuni pot fi consultate pe site-ul EUR-Lex (http://eur-lex.europa.eu/budget/www/index-ro.htm). Cu titlu informativ, se atașează ca anexă la buget o versiune în limba engleză a modificărilor la această situație. TABLE OF CONTENTS 1. Introducere. 5 2. Agenția GNSS European.. 5 3. Agenția Executivă pentru Educație, Audiovizual și Cultură.. 6 4. Curtea de Justiție a Uniunii Europene. 7 5. Tabel recapitulativ pe rubricile cadrului financiar.. 9 1. Introducere Proiectul de buget rectificativ (PBR) nr. 4 pentru exercițiul 2013 cuprinde următoarele elemente: ¾ modificarea schemei de personal a Agenției GNSS European (GSA), pentru a reflecta solicitarea a 20 de posturi suplimentare în schema de personal (numai posturi AD). Creșterea corespunzătoare a contribuției UE la GSA se ridică la 1 750 000 EUR și se propune ca finanțarea să se asigure prin redistribuirea internă a resurselor în cadrul pachetului bugetar existent pentru programul GNSS; ¾ modificarea schemei de personal a Agenției Executive pentru Educație, Audiovizual și Cultură (EACEA), pentru a reflecta solicitarea a două posturi suplimentare în schema de personal (ambele posturi sunt posturi AD), compensată de 2 posturi eliberate în schema de personal a Comisiei. Aceasta face parte din extinderea mandatului agenției, care presupune, de asemenea, un transfer de agenți contractuali (13 ENI) de la Comisie către EACEA. Acesta înseamnă creșterea totală a contribuției UE la cheltuielile de funcționare ale agenției, cu 1 516 000 EUR, și se propune ca suma să fie finanțată prin reducerea corespunzătoare a creditelor pentru cheltuielile cu personalul și sprijinul administrativ în cadrul Comisiei; ¾ modificarea schemei de personal a Curții de Justiție a Uniunii Europene, care să reflecte crearea unui post suplimentar de avocat general și cererea corespunzătoare de 7 posturi suplimentare pentru schema de personal (4 posturi AD și 3 posturi AST). Se propune ca finanțarea să fie asigurată din creditele disponibile în cadrul secțiunii din buget consacrate Curții. Aceste ajustări sunt neutre din punct de vedere bugetar, deoarece consolidările propuse ale contribuției UE la cele două agenții sunt pe deplin compensate prin reducerea corespunzătoare a cheltuielilor conexe în secțiunea din buget destinată Comisiei, în timp ce finanțarea pentru personalul suplimentar de la Curtea de Justiție va fi asigurată din creditele disponibile în cadrul propriei secțiuni. 2. Agenția GNSS European La 30 noiembrie 2011, Comisia a adoptat o propunere pentru un nou regulament privind GNSS[6], de stabilire a unei noi structuri de guvernanță pentru EGNOS și Galileo și a finanțării acestora pentru perioada 2014-2020. În cadrul acestei structuri, Agenția GNSS European (GSA) va desfășura sarcini de gestionare a programelor, inclusiv exploatarea ambelor sisteme de la 1 ianuarie 2014. Pentru a obține rezultate efective și a evita întârzierile sau perturbarea serviciilor, deja în 2013, GSA va trebui să efectueze sarcini pregătitoare. În acest sens, agenția va asigura coordonarea tuturor sarcinilor legate de exploatarea sistemelor, cum ar fi asigurarea întreținerii, operațiunilor și serviciilor, precum și furnizarea de feedback privind schimbarea necesităților funcționale și cerințele utilizatorilor pentru generațiile viitoare ale sistemelor. Pentru ca Parlamentul European și Consiliul să aibă o vedere de ansamblu asupra condițiilor în care GSA își va îndeplini sarcinile care i-au fost încredințate în temeiul noului model de guvernanță, la 6 februarie 2013 Comisia a adoptat un regulament GSA revizuit, de modificare a Regulamentului (UE) nr. 912/2010[7]. Fișa financiară care însoțește regulamentul GSA revizuit prevede 20 de agenți temporari suplimentari în 2013, ceea ce ar crește numărul total de posturi din schema de personal de la 57 la 77 de posturi. Sarcinile detaliate și fișa postului pentru fiecare agent temporar solicitat au fost analizate cu atenție de către serviciile Comisiei. Imediat după adoptarea propunerii de revizuire a regulamentului GSA, agenția a lansat pregătirile necesare, pentru a asigura demararea rapidă a sarcinilor pregătitoare. Cu toate acestea, recrutarea oficială va fi finalizată doar după adoptarea acestui proiect de buget rectificativ, dat fiind că, înainte ca agenția să poată efectua demersul efectiv de recrutare, este necesar acordul prealabil al autorității bugetare cu privire la modificările aduse schemei de personal a GSA. Costurile suplimentare totale pentru bugetul 2013 al agenției sunt estimate la 1 750 000 EUR, presupunând că recrutările se efectuează de la mijlocul lunii iulie 2013. Acest lucru necesită o consolidare corespunzătoare a contribuției UE la agenție. Conform propunerii, creditele de angajament și creditele de plată urmează a fi puse la dispoziție prin redistribuire, în urma unui transfer intern al Comisiei în cadrul capitolului bugetar 02 05, de la programul Galileo la agenție, mai exact de la articolul bugetar 02 05 01 „Programe europene de radionavigație prin satelit (EGNOS și Galileo)” la postul bugetar 02 05 02 01 „Agenția GNSS European – Contribuție la titlurile 1 și 2”. Schema de personal modificată este inclusă în anexa la buget. Prevede 20 de posturi AD suplimentare, din care 3 posturi AD 10, 3 posturi AD 9, 6 posturi AD 8, 7 posturi AD 7 și un post AD 6. 3. Agenția Executivă pentru Educație, Audiovizual și Cultură În 2012, Comisia a adoptat extinderea mandatului Agenției Executive pentru Educație, Audiovizual și Cultură (EACEA), pentru a lărgi atribuțiile agenției în aplicarea programului MEDIA Mundus, precum și pentru a extinde activitățile legate de învățământul școlar și tineret desfășurate în temeiul rubricii 4 din cadrul financiar multianual, și include în sfera programului Tineret acele acțiuni din domeniul educației pe care le pune deja în aplicare în cadrul Unității Europene Eurydice. Delegarea de sarcini suplimentare în gestionarea numărului tot mai mare de programe de cheltuieli ale EACEA pentru perioada 2007-2013 oferă beneficii calitative și cantitative clare, ca urmare a extinderii cunoștințelor de specialitate existente ale agenției în domeniile de politică relevante, abordare care se dovedește a fi cea mai eficientă din punct de vedere al costurilor. În termeni calitativi, delegarea de sarcini suplimentare către EACEA se justifică prin rezultatele agenției în obținerea unui nivel de calitate ridicat în gestionarea programelor. În termeni cantitativi, prin gestionarea de către EACEA se obțin economii de costuri în valoare de 574 000 EUR în 2013, comparativ cu gestionarea „internă” asigurată de către Comisie. Aceste economii de costuri sunt generate în principal de un grad ridicat de eficiență al agenției EACEA, ceea ce a permis Comisiei să reducă la minimum contribuția suplimentară la cheltuielile de funcționare ale agenției. În schimb, acest fapt se transpune în majorarea creditelor operaționale ale programelor care urmează să fie gestionate, din cadrul pachetului financiar global al fiecăruia dintre programele în cauză. În octombrie 2012, extinderea mandatului agenției a primit avizul pozitiv al Comitetului pentru agențiile executive, iar Parlamentul European nu a ridicat obiecțiuni în termenul prevăzut în „acordul de lucru”. Așadar, după ce a primit aprobarea atât din partea Parlamentului European, cât și a Consiliului, în decembrie 2012, Comisia a adoptat decizia de extindere a mandatului agenției [C(2012) 9474 și 9475]. Prezentul proiect de buget rectificativ include aspectele bugetare ale extinderii mandatului EACEA pentru 2013 în ceea ce privește majorarea contribuției UE la agenție și efectivele de personal, care este compensată integral de reducerea corespunzătoare a efectivelor de personal și a creditelor conexe pentru cheltuielile cu personalul și sprijinul administrativ pentru Comisie, astfel cum se prezintă în detaliu în cele ce urmează. Sarcinile suplimentare delegate către EACEA referitoare la extindere vor duce la o creștere a contribuției UE la agenția executivă în valoare de 1 516 000 EUR, din care 458 000 EUR pentru programele gestionate în cadrul rubricii 3b (postul bugetar 15 01 04 31 „Agenția Executivă pentru Educație, Audiovizual și Cultură — Contribuția programelor de la rubrica 3b”) și 1 058 000 EUR pentru programele gestionate în cadrul rubricii 4 (postul bugetar 19 01 04 30 „Agenția Executivă pentru Educație, Audiovizual și Cultură — Contribuție din programele din domeniul relațiilor externe”). Această majorare va fi acoperită prin creditele existente de la posturile XX 01 01 01 „Cheltuieli cu personalul”, 15 01 02 01 «Personal extern din domeniul de politică „Educație și cultură”», 15 01 04 68 „MEDIA Mundus ¾ Cheltuieli de gestiune administrativă”, 15 05 55 „Tineret în acțiune”, 19 01 04 01 „Instrumentul de finanțare a cooperării pentru dezvoltare (ICD) — Cheltuieli de gestiune administrativă” și de la 19 01 04 02 „Instrumentul european de vecinătate și parteneriat (IEVP) — Cheltuieli de gestiune administrativă”. În ceea ce privește resursele umane, sunt necesare următoarele ajustări în ceea ce privește personalul și schemele de personal ale agenției: 15 poziții suplimentare în echivalent normă întreagă (ENI), dintre care 13 agenți contractuali (calculele au la bază costurile medii ale agenției) și 2 agenți temporari (2 AD 8), deoarece transferul programului „MEDIA Mundus” și activitățile agenției pentru „Tineret în acțiune” necesită două posturi de agent temporar de acest grad. Efectivele de personal suplimentar necesare la nivelul agenției sunt strict compensate de reducerea corespunzătoare a efectivelor de personal la nivelul Comisiei. Creditele aferente pentru 13 agenți contractuali și 2 posturi din schema de personal (2 posturi AST 7) sunt eliberate și eliminate din bugetul Comisiei. Detalii complete privind impactul extinderii mandatului asupra creditelor administrative și asupra personalului Comisiei și al EACEA sunt prezentate în anexa la buget. 4. Curtea de Justiție a Uniunii Europene 4.1 Cererea Curții de Justiție În conformitate cu declarația nr. 38 anexată la Actul final al Conferinței interguvernementale care a adoptat Tratatul de la Lisabona, în ianuarie 2013, Curtea de Justiție a solicitat încă trei posturi de avocat general, din care un avocat general ar prelua funcția în iulie 2013, urmând ca ceilalți doi avocați generali să își preia funcțiile la 7 octombrie 2015. Pentru ca primul avocat general suplimentar să își poată prelua funcția la 1 iulie 2013 (se preconizează ca ceilalți doi avocați să își preia funcția în 2015), Curtea solicită modificarea schemei sale de personal pentru a crea posturi suplimentare în schema de personal pentru personalul din cabinetul avocatului general, care este format din șapte persoane (1 post AD 14, 1 post AD 12, 1 post AD 11, 1 post AD 10, 1 post AST 5, 1 post AST 3 și 1 post AST 2). Costul corespunzător pentru bugetul 2013 al Curții este estimat la 910 000 EUR. În paralel, pentru a face față mai bine volumului de muncă tot mai mare, Curtea a solicitat încă 9 referenți judiciari („référendaires”, 1 post AD 14, 3 posturi AD 12, 3 posturi AD 11 și 2 posturi AD 10), câte un post pentru fiecare Cameră a Tribunalului. Curtea estimează costurile suplimentare corespunzătoare pentru bugetul său pe 2013 la 930 000 EUR, ceea ce înseamnă că totalul costurilor suplimentare, pentru bugetul 2013 al Curții, cu avocatul general suplimentar (inclusiv cabinetul) și cu referenții judiciari suplimentari se ridică la 1 840 000 EUR. 4.2 Propunerea Comisiei Ca parte din proiectul de buget rectificativ nr. 4/2013, Comisia propune să se modifice schema de personal a Curții pentru a include personalul din cabinetul avocatului general suplimentar (1 post AD 14, 1 post AD 12, 1 post AD 11, 1 post AD 10, 1 post AST 5, 1 post AST 3 și 1 post AST 2), dar să nu se includă creditele suplimentare corespunzătoare în secțiunea destinată Curții a bugetului 2013. Comisia ia notă de intenția Curții de a utiliza creditele existente în cadrul capitolului bugetar 14 (personal extern) din secțiunea bugetului destinată Curții pentru a finanța încă un agent contractual (grupa de funcții I), în legătură cu crearea noului cabinet. Cu toate acestea, Comisia nu propune includerea în proiectul de buget rectificativ nr. 4/2013 a cererii pentru încă 9 posturi de referenți judiciari. În acest sens, Comisia reamintește scrisoarea trimisă de către comisarul pentru programare financiară și buget celorlalte instituții[8] cu privire la importanța politică majoră de a urma abordarea Comisiei de aplicare a unei reduceri cu 1 % a personalului, ca urmare a propunerii Comisiei de a reduce efectivele de personal din toate instituțiile și organismele UE cu 5 % pe o perioadă de cinci ani. În special, Comisia atrage atenția cu privire la incertitudinea asupra propunerii Curții din martie 2011 cu privire la crearea a douăsprezece posturi suplimentare de judecători pentru Tribunal pentru a face față volumului de muncă tot mai mare și sugerează să se aștepte decizia în acest sens a autorității legislative. În ceea ce privește creditele, Comisia observă că proiectul de buget rectificativ nr. 2/2013 nu lasă nicio marjă în ceea ce privește plafonul de plată pentru 2013, exceptând acoperirea necesarului de plată legat de mobilizarea Fondului de Solidaritate al UE, pentru care Comisia intenționează să prezinte, în scurt timp, proiectul de buget rectificativ nr. 5/2013. În plus, având în vedere timpul necesar de obicei pentru recrutarea personalului suplimentar solicitat prin proiectul de buget rectificativ nr. 4/2013, în opinia Comisiei, Curtea va fi în măsură să își adapteze recrutările în funcție de creditele de care dispune în prezent conform bugetului Curții pentru acest tip de cheltuieli. De aceea, Comisia nu include credite suplimentare legate de cererea cu privire la avocatul general și la cele șapte posturi suplimentare aferente. Din același motiv, se propune să nu se înregistreze în buget veniturile suplimentare din contribuțiile care urmează a fi făcute de membrii suplimentari din cabinet în 2013, venituri pe care Curtea le estimează la 121 000 EUR. Schema de personal modificată este inclusă în anexa la buget. 5. Tabel recapitulativ pe rubricile cadrului financiar Cadrul financiar Rubrică/subrubrică || Cadrul financiar 2013 revizuit || Bugetul 2013 (inclusiv PBR 1-3/2013) || PBR 4/2013 || Buget 2013 (inclusiv PBR 1-4/2013) Credite de angajament || Credite de plată || Credite de angajament || Credite de plată || Credite de angajament || Credite de plată || Credite de angajament || Credite de plată 1. CREȘTERE ECONOMICĂ DURABILĂ || || || || || || || || 1a. Competitivitate pentru creștere economică și ocuparea forței de muncă || 15 670 000 000 || || 16 168 150 291 || 12 886 628 095 || || || 16 168 150 291 || 12 886 628 095 Marjă || || || 1 849 709 || || || || 1 849 709 || 1b. Coeziune pentru creștere economică și ocuparea forței de muncă || 54 974 000 000 || || 54 958 049 037 || 56 349 544 736 || || || 54 958 049 037 || 56 349 544 736 Marjă || || || 15 950 963 || || || || 15 950 963 || Total || 70 644 000 000 || || 71 126 199 328 || 69 236 172 831 || || || 71 126 199 328 || 69 236 172 831 Marjă[9] || || || 17 800 672 || || || || 17 800 672 || 2. CONSERVAREA ȘI GESTIONAREA RESURSELOR NATURALE || || || || || || || || Din care cheltuieli legate de piață și plăți directe || 48 583 000 000 || || 43 956 548 610 || 43 934 188 711 || || || 43 956 548 610 || 43 934 188 711 Total || 61 310 000 000 || || 60 159 241 416 || 58 095 492 961 || || || 60 159 241 416 || 58 095 492 961 Marjă || || || 1 150 758 584 || || || || 1 150 758 584 || 3. CETĂȚENIE, LIBERTATE, SECURITATE ȘI JUSTIȚIE || || || || || || || || 3a. Libertate, securitate și justiție || 1 703 000 000 || || 1 440 827 200 || 1 046 033 652 || || || 1 440 827 200 || 1 046 033 652 Marjă || || || 262 172 800 || || || || 262 172 800 || 3b. Cetățenie || 746 000 000 || || 738 364 000 || 654 249 615 || 316 000 || 316 000 || 738 680 000 || 654 565 615 Marjă || || || 7 636 000 || || || || 7 320 000 || Total || 2 449 000 000 || || 2 179 191 200 || 1 700 283 267 || 316 000 || 316 000 || 2 179 507 200 || 1 700 599 267 Marjă[10] || || || 269 808 800 || || || || 269 492 800 || 4. UE CA ACTOR MONDIAL || 9 595 000 000 || || 9 583 118 711 || 6 898 914 260 || || || 9 583 118 711 || 6 898 914 260 Marjă[11] || || || 275 996 289 || || || || 275 996 289 || 5. ADMINISTRAȚIE || 9 095 000 000 || || 8 430 690 740 || 8 430 365 740 || -316 000 || -316 000 || 8 430 374 740 || 8 430 049 740 Marjă[12] || || || 750 309 260 || || || || 750 625 260 || 6. COMPENSAȚII || 75 000 000 || || 75 000 000 || 75 000 000 || || || 75 000 000 || 75 000 000 Marjă || || || || || || || || TOTAL || 153 168 000 000 || 144 285 000 000 || 151 553 441 395 || 144 436 229 059 || || || 151 553 441 395 || 144 436 229 059 Marjă[13][14] || || || 2 464 673 605 || 14 770 941 || || || 2 464 673 605 || 14 770 941 [1] JO L 298, 26.10.2012, p. 1. [2] JO L 66, 8.3.2013, p. 1. [3] COM (2013) 156. [4] COM (2013) 183. [5] COM (2013) 224. [6] COM (2011) 814. [7] COM (2013) 40. [8] Ref. Ares (2013) 14771, 7.1.2013. [9] Fondul european de ajustare la globalizare (FEG) nu este inclus în calculul marjei de la rubrica 1a (500 de milioane EUR). [10] Suma corespunzătoare Fondului de solidaritate al Uniunii Europene (FSUE) este înscrisă prin adăugare la rubricile relevante, astfel cum se prevede în AII din 17 mai 2006 (JO C 139, 14.6.2006). [11] Marja pentru 2013 prevăzută la rubrica 4 nu ia în considerare creditele aferente rezervei pentru ajutoare de urgență (264,1 milioane EUR). [12] Pentru calcularea marjei sub plafonul prevăzut pentru rubrica 5, se ține seama de nota de subsol (1) din cadrul financiar 2007-2013, pentru suma de 86 de milioane EUR aferentă contribuțiilor personalului la sistemul de pensii. [13] Marja globală pentru angajamente nu ia în considerare creditele aferente FEG (500 de milioane EUR), rezervei pentru ajutoare de urgență (264,1 milioane EUR) și contribuției personalului la sistemul de pensii (86 de milioane EUR). [14] Marja globală pentru plăți nu ia în considerare creditele aferente rezervei pentru ajutoare de urgență (80 de milioane EUR) și contribuției personalului la sistemul de pensii (86 de milioane EUR).